ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 07/11/2014

ΝΟΜΟΣ ΑΤΤΙΚΗΣ Αρ.Πρωτ:

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΕΞΥΠΗΡΕΤΗΣΗΣ ΤΟΥ ΠΟΛΙΤΗ

ΚΑΙ ΔΟΙΚΗΤΙΚΩΝ ΥΠΗΡΕΣΙΩΝ ΠΡΟΣ: Τον Πρόεδρο του

Δημοτικού Συμβουλίου

ΘΕΜΑ: Καθορισμός ύψους εξόδων παράστασης Προέδρου και Αντιπροέδρου του Διοικητικού Συμβουλίου του ΝΠΔΔ «ΔΗΜΟΤΙΚΗ ΒΙΒΛΙΟΘΗΚΗ ΑΓΙΑΣ ΠΑΡΑΣΚΕΥΗΣ-ΜΟΥΣΕΙΟ ΑΛΕΚΟΣ ΚΟΝΤΟΠΟΥΛΟΣ»»

Σύμφωνα με τις διατάξεις του άρθρου 242 του Ν. 3463/2006, μπορεί να καταβάλλονται έξοδα παράστασης στον πρόεδρο και αντιπρόεδρο του διοικητικού συμβουλίου του νομικού προσώπου, ύστερα από απόφαση του οικείου δημοτικού συμβουλίου, όταν ο οικονομικός απολογισμός του προηγούμενου έτους υπερβαίνει τις τριακόσιες χιλιάδες ευρώ. Το ύψος των εξόδων παράστασης καθορίζεται με απόφαση των Υπουργών Εσωτερικών και Οικονομίας και Οικονομικών. Τα ανωτέρα έξοδα δεν μπορούν να υπερβαίνουν το 50% των αντίστοιχων του οικείου Δημάρχου.

Συγκεκριμένα ισχύουν τα παρακάτω:

Στην υπ’ αρ. 20585/10-04-2007 ΚΥΑ (ΦΕΚ 171/27-04-2007 τ. ΥΟΔΔ), αναφέρονται τα εξής: «Καθορίζουμε τα έξοδα παράστασης που λαμβάνουν μηνιαίως, ύστερα από απόφαση του οικείου δημοτικού ή κοινοτικού συμβουλίου, ο πρόεδρος και ο αντιπρόεδρος του διοικητικού συμβουλίου δημοτικού ή κοινοτικού ιδρύματος ή νομικού προσώπου δημοσίου δικαίου με οικονομικό απολογισμό άνω των 300.000 ευρώ, ως ακολούθως:

|  |  |  |  |  |
| --- | --- | --- | --- | --- |
| Συνολικά έσοδα ιδρύματος/νπδδ,  βάσει οικονομικού απολογισμού προηγούμενου έτους  (ευρώ) | | | Μηνιαία έξοδα παράστασης προέδρου και αντιπροέδρου διοικητικού συμβουλίου ιδρύματος/νπδδ  (ευρώ) | |
| από | έως | Προέδρου | | Αντιπροέδρου | |
| 300.001€ | 1.000.000€ | από 600€ έως 1.000€ | | από 240€ έως 400€ | |
| 1.000.001€ | 3.000.000€ | από 800€ έως 1.200€ | | από 320€ έως 480€ | |
| 3.000.001€ | 5.000.000€ | από 1.000€ έως 1.400€ | | από 400€ έως 560€ | |
| 5.000.001€ | Και άνω | από 1.600€ έως 2.400€ | | από 640€ έως 960€ | |
|  |  |  | |  | |

Ο αντιπρόεδρος λαμβάνει, κατά τα ανωτέρω, ποσοστό μέχρι 40% των εξόδων παράστασης του προέδρου του οικείου διοικητικού συμβουλίου, όπως αυτά καθορίζονται με τη σχετική απόφαση του δημοτικού ή κοινοτικού συμβουλίου.

Τα έξοδα παράστασης που χορηγούνται στους προαναφερόμενους δικαιούχους, δυνάμει της παρούσας απόφασης, δεν μπορεί να υπερβαίνουν το 50% των αντίστοιχων του οικείου δημάρχου ή προέδρου της κοινότητας.

Βάσει της περίπτ.5 της υποπαρ.Γ.1. του άρθρου πρώτου του Ν.4039/12 (ΦΕΚ 222/12.11.2012 τεύχος Α'): «5.Από 1.1.2013, οι αποδοχές, οι αποζημιώσεις, τα έξοδα παράστασης και οι πάσης φύσεως αμοιβές των Διοικητών, Υποδιοικητών, των Προέδρων, Αντιπροέδρων, Διευθυνόντων Συμβούλων, καθώς και των μελών του Διοικητικού Συμβουλίου των Ιδρυμάτων και των Νομικών Προσώπων Δημοσίου Δικαίου των Δήμων και των Περιφερειών, καθώς και των Νομικών Προσώπων Ιδιωτικού Δικαίου αυτών, συμπεριλαμβανομένων των Συνδέσμων των Ο.Τ.Α., αλλά και των ανωνύμων εταιρειών, στις οποίες οι Οργανισμοί Τοπικής Αυτοδιοίκησης κατέχουν ποσοστό πάνω από το 50% του μετοχικού κεφαλαίου, μειώνονται κατά ποσοστό πενήντα τοις εκατό (50%)».

Σύμφωνα με τα απολογιστικά στοιχεία του νπδδ «ΔΗΜΟΤΙΚΗ ΒΙΒΛΙΟΘΗΚΗ ΑΓΙΑΣ ΠΑΡΑΣΚΕΥΗΣ-ΜΟΥΣΕΙΟ ΑΛΕΚΟΣ ΚΟΝΤΟΠΟΥΛΟΣ» ο οικονομικός απολογισμός για το οικονομικό έτος 2013 που αφορά τα **συνολικά έσοδα του νπδδ ανέρχεται στο ύψος των** **535.567,84€**

Κατόπιν των ανωτέρω παρακαλούμε το σώμα να καθορίσει τα έξοδα παράστασης του Προέδρου και του Αντιπροέδρου του Νομικού Προσώπου του νπδδ «ΔΗΜΟΤΙΚΗ ΒΙΒΛΙΟΘΗΚΗ ΑΓΙΑΣ ΠΑΡΑΣΚΕΥΗΣ-ΜΟΥΣΕΙΟ ΑΛΕΚΟΣ ΚΟΝΤΟΠΟΥΛΟΣ» , του Προέδρου μεταξύ του ποσού των 600€ έως 1.000€ και του Αντιπροέδρου μεταξύ του ποσού των 240€ έως 400€, μειωμένες κατά 50%.

Ο ΑΝΤΙΔΗΜΑΡΧΟΣ

ΚΩΝΣΤΑΝΤΙΝΟΣ ΧΑΤΖΗΑΝΔΡΕΟΥ